# Bar Daiszán

### A Wikipédiából, a szabad lexikonból.

Bar Daiszán, Bardeszanész, Bardesanes (Edessza, Kr. u. 154 – ?, Kr. u. 222.) szíriai filozófus, költő.

Életéről keveset tudunk. A szír irodalom első nagy önálló egyénisége volt, a mezopotámiai Edessza királyának, IX. Abhgarnak környezetében élt és tanított. Egyházi himnuszokon kívül -melyek Efrén átiratában maradtak ránk- főként filozófiai és asztrológiai műveket írt. E művekben a keresztény ortodoxia és az akkor kialakulófélben lévő manicheizmus közötti álláspontot képviselte, ezért a későbbi egyházi írók eretneknek bélyegezték. Egyetlen, eredetiben fennmaradt műve a „Kethábá dhe-namuszé dh'athráváthá" (A területek törvényeinek könyve (latinul Liber de legibus regionum), melyet az utókor egyszerűen a „Peri heimarmenész" görög, vagy a latin „De fato" címen idéz. E párbeszédes formában megírt műben kifejti, hogy az ember sorsát három tényező határozza meg: a természet, a csillagokban megírt végzet és a szabad akarat, amelytől az erkölcsi magatartás függ. Írását a népi szír nyelven írta meg.

## [szerkesztés] Források

Pecz: Ókori lexikon

A lap eredeti címe "http://hu.wikipedia.org../../../b/a/r/Bar_Daisz%C3%A1n_47cb.html"

Kategóriák: Ókori költők, írók | Ókeresztény írók

##### Views

- Szócikk
- Vitalap
- Aktuális változat

##### Keresés